Vesmírna vojna

Vesmírna vojna (ďalej VsB) je druh bojovej činnosti vykonávaný mimo povrchu planéty, na orbitálnej a nadorbitálnej hladine, prípadne ešte vo väčšej vzdialenosti od jej povrchu. Reálne k takýmto bojovým operáciám ešte nedošlo, väčšina popisov a teórie vesmírnej vojny pochádza zo science fiction.

 Druhy 
Rozlišujú sa tri základné druhy:

 Orbitálna - vojnová činnosť sa odohráva na obežnej dráhe Zeme, bojové činnosti sú primárne zamerané na podporu pozemných vojsk, ničenie druhých orbitálnych bojových prostriedkov a obranu pred nadorbitálnymi bojovými prostriedkami.
 Nadorbitálna - boj sa odohráva mimo obežnú dráhu planéty vo voľnom priestore, deliť sa dá na medziplanetárny a medzihviezdny
 Z pohľadu Zeme aj boj na iných planétach ako na Zemi, prípadne na jej obývanej kolónii

 Špecifiká 
Základné špecifiká a problémy s ktorými sa koncepcia vesmírneho boja potýka sú:

 Nehostinné podmienky
 Neprítomnosť dýchateľnej atmosféry alebo aj atmosféry vôbec - dýchateľná atmosféra musí byť tvorená a uchovávaná systémami podmienok k životu, ktoré sú pomerne zraniteľné - z toho vyplýva, že v prípade vesmírneho boja, ak sa ho má zúčastniť živý personál, je nevyhnutné použitie plavidiel
 Neprítomnosť tlaku
 Nižšia gravitácia 
 toto primárne umožňuje budovanie obrovských plavidiel, ich vybavenie môže mať väčšiu hmotnosť a tým sa aj ponúka možnosť nasadenia enormne silnej výzbroje.
 Na druhej strane to predstavuje neúnosnú dlhodobú záťaž ľudského organizmu, preto treba minimálne v ubytovacích priestoroch gravitáciu vytvárať umelo.
 Nestabilná gravitácia
 V blízkosti planét prípadne hustých hmotných objektov môžu existovať premenlivé gravitačné sily, čo dokáže neporovnateľne viac zaťažiť konštrukciu plavidiel.
 Pohyb v 3 rozmeroch - odlišná kartografia, odlišná navigácia, úplne odlišné nároky na psychiku
 Nedostatok voľne dostupnej energie - najmä v medzihviezdnych priestoroch, plavidlá musia nosiť zásoby energie v tej či onej forme. Od požadovaného akčného rádiusu závisí aj veľkosť zásobníkov energie (napr. reaktory) a tým aj konečná veľkosť plavidiel.

 Základy taktiky a stratégie plus prognózy vývoja VsB 

 Orbitálna 

V dohľadnej perspektíve realizovateľná, keďže prostriedky na jej vedenie sú už prinajmenšom v obmedzenej miere k dispozícii. Pri tvorbe taktiky treba vychádzať z nasledovného: 
 bojové prostriedky sa budú nachádzať v dosahu a dohľade pozemných palebných prostriedkov
 optický kontakt bude pri jednoduchom prelete nad nepriateľským územím trvať pomerne dlho
 prirodzene, aj protivník bude podobnými prostriedkami disponovať
 bez trvalých orbitálnych produktívnych osídlení bude zásobovanie zo Zeme mimoriadne náročné i bez ohrozenia protivníkom

 Nadorbitálna 

Tento spôsob boja sa v súčasnosti nachádza len na úrovni akademických debát. Avšak niektoré predpoklady možno použiť už dnes.

 Konečným cieľom VsB je ovládnutie protivníkových planét a habitátov, k tomu je nevyhnutné zničiť alebo oslabiť protivníkove vesmírne loďstvo. A to buď takticky, t. j. v bitke alebo strategicky, čiže oslabením jeho materiálnej, výrobnej a ľudskej základne.
 Charakter vojny bude pripomínať skôr námorný boj, keďže medzi základňami nebude existovať priame pozemné spojenie. Ale vzhľadom na výrazne trojrozmerný charakter bojiska, bude náročné realizovať:a) Súvislé línieb) Obkľúčenie - na zemi kruh, vo vesmíre zhruba guľa, čo znamená rádovo vyššie nároky na množstvo nasadených síl, čiže obrana sa bude musieť koncentrovať hlavne okolo základní a planét, pričom spojenie medzi nimi bude bez trvalej obrany
 Základným predpokladom k úspechu bude okrem výzbroje aj prístup k zdrojom zásob a energie. To znamená vhodne rozmiestnené základne. 

Zmena týchto predpokladov môže nastať hneď ako:

 vyvstane možnosť pohybu bez použitia plavidiel (napr. teleport)
 veľkosť medzihviezdnych flot bude dostatočne veľká
 plavidlá budú schopné získavať alebo vyrábať energiu kdekoľvek a taktiež produkovať základné hmotné statky.

Kategória:Prostredia bojových operácií
Kategória:Science fiction